ELŐTERJESZTÉS

**Velem községi Önkormányzat 2020. szeptember 03-i rendkívüli testületi ülése**

**01. napirendi pontjához**

**Tisztelt Képviselő-testület!**

A Miniszterelnökséget vezető miniszter által meghirdetett 2020. évi Magyar Falu Program keretében kiírásra került az „Óvodai sportterem, tornaszoba fejlesztése” című MFP-OTF/2020 kódszámú pályázat. Velem községi Önkormányzat tulajdonában van a 9726 Velem Rákóczi utca 6. szám alatti Óvoda, amelyben kialakított tornaszoba nincs. Az Óvoda működésének feltétele a tornaszoba, ezt jelenleg az Önkormányzat tulajdonában lévő Kultúrházban oldják meg.

A pályázatból az Óvoda épületében a jelenlegi csoportszoba területén kialakítható a tornaszoba.

A támogatás vissza nem térítendő költségvetési támogatás 100 %-ban előfinanszírozott.

A pályázat benyújtásának határideje 2020. szeptember 04.

A pályázatot a Magyar Falu Program felületén kell benyújtani. Velem Önkormányzat regisztrációval rendelkezik, így a pályázat amennyiben a testület is támogatja benyújtható.

A felmérés alapján készült költségvetés szerint összesen **11.079.748.- Ft**-ba kerülne a tornaszoba kialakítása az eszközök beszerzésével együtt.

Mindezekre tekintettel kérem a Tisztelt Képviselő-testületet a határozati javaslat elfogadására.

Velem, 2020. szeptember 02.

Bakos László s.k.

polgármester

 

 

**HATÁROZATI JAVASLAT**

1. Velem községi Önkormányzat Képviselő-testülete a Miniszterelnökséget vezető miniszter által a Magyar Falu Program 2020. évi végrehajtásához szükséges többletforrás biztosításáról szóló 1401/2020. (VII. 15.) Korm. határozat alapján meghirdetett Magyarország területén működő 5000 fő, és az ez alatti állandó lakosságszámú települések önkormányzatai kizárólagos tulajdonában lévő, **óvodai sporttermek, tornaszobák fejlesztésének támogatására 11.079.748.- Ft összegben 100 %-os támogatásra benyújtja**  az **MFP-OTF/2020. kódszámú** pályázatát.

1. A képviselő-testület felhatalmazza a polgármestert a pályázat benyújtásához szükséges nyilatkozatok megtételére és a pályázat elektronikus felületen történő benyújtására.

**Felelős**: Bakos László polgármester

**Határidő**: azonnal